آذربایجان ساوونما باخانلیغی، سرحدده ارمنیلرین تخریباتلاری نتیجه‌سینده ۵۰ عسگرین شهید اولدوغونو آچیقلادی.
ساوونما باخانلیغینین یاییملادیغی آچیقلامادا، ۱۲ سپتامبر  گئجه‌سی و ۱۳ سپتامبر سحری ارمنیستان اوردوسونون، آذربایجانلا سرحدین داشکسن، کلبجر، لاچین و زنگیلان ایستیقامتلرین‌ده گئنیش تخریباتلار حیاتا گئچیردیگینی بیلدیردی.
آچیقلامادا، آذربایجان اوردوسوندان ۴۲، دؤولت سرحد خیدمتلری حربی پرسنلیندن ایسه ۸ اولماق اۆزره ۵۰ عسگرین شهید اولدوغو بیلدیریلدی.
آذربایجان جمهوریتی جمهورباشقانی ایلهام علییئو ده توییتر حسابیندان آذربایجان خالقینا، شهیدلرین عائله‌ و یاخینلارینا باش‌ساغلیغی دیله‌دی.
علییئو پایلاشیمیندا، "شهیدلرین قانی یئرده قالمادی" ایفاده‌سینی ایشلتدی.
اؤته یاندان، ساوونما باخانلیغیندان داها اؤنجه یاییملانان آچیقلامادا،
"دونن یئرلی واختلا سحر ساعات ۰۹:۰۰دان اعتباراً آتیش‌کس اعلان ائدیلمه‌سینه باخمایاراق، ارمنیستان، سرحد بویو توپ و دیگر آغیر سلاحلاردان ایستیفاده ائتمکله آتیش‌کسی شدتلی شکیلده پوزور" دئییلدی.
